b'\n_START_ARTICLE_\nSa\xc5\xa1a Dobrila\n_START_SECTION_\n\xc5\xbdivljenje in delo\n_START_PARAGRAPH_\nV Ljubljani in Pragi je \xc5\xa1tudiral arhitekturo. Po vzoru \xc4\x8de\xc5\xa1kih mojstrov, predvsem znamenitega animatora lutk Ji\xc3\xb8ija Trneka, je ustvaril vrsto lutkovnih filmov, podpisal prvi slovenski animirani film Sedem na en mah, ki ga je za Triglav film leta 1952 posnel v \xc4\x8drnobeli tehniki. Za ta film je sam izdelal lutke, scenarij in sceno. S svojim delom je vplival na razvoj slovenskega animiranega filma. V nadaljevanju je Dobrila naredil veliko kratkih filmov v sodelovanju z ljubljanskimi podjetji (Triglav film in Viba film), kasneje pa zaradi bolj\xc5\xa1ih delovnih odnosov od\xc5\xa1el v Zagreb. Nekaj filmov je naredil tudi v Sarajevu. Za lutkovni film Motorist je prejel prvo nagrado za animacijo na 6. filmskem festivalu v Pulju._NEWLINE_Leta 1941 je v Dru\xc5\xbeinskem tedniku objavil svoj prvi strip z naslovom Ma\xc4\x8dji grad, najbolj\xc5\xa1e stripe pa je narisal v drugi polovici 60-ih let 20. stoletja, potem ko je po Jugoslaviji re\xc5\xbeiral kar 16 animiranih filmov. Njegovi najpomembnej\xc5\xa1i avtorski stripovski stvaritvi sta Argonavti in Sad ma\xc5\xa1\xc4\x8devanja.'